SITHAIฝ่าเงินบาทแข็งฉลุย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ซื้อเครื่องจักรขึ้นราคาสินค้าเบี้ยประกันดันกำไรพุ่งเท่าตัว
โพสต์ทูเดย์ — SITHAI ชี้ค่าบาทแข็งไม่กระเทือนบริษัท หักกลบต้นทุนวัตถุดิบส่งออก เหลือ 1 ล้านเหรียญสหรัฐป้องกันความเสี่ยงหมด ขึ้นราคาตามความผันผวน 510%
นายสนั่น อังอุบลกุล ประธานกรรมการและกรรมการผู้จัดการ บริษัท ศรีไทยซุปเปอร์แวร์ (SITHAI) เปิดเผยว่า บริษัทไม่ได้รับผลกระทบจากเงินบาทแข็งค่ามากนัก เพราะได้ตกลงกับลูกค้าไว้ว่า หากผันผวนไม่ว่าจะปรับขึ้นหรือลดลง 510% ของราคาเฉลี่ยที่เคยซื้อขายสินค้ากัน บริษัทสามารถปรับราคาขึ้นหรือลงได้ตามข้อตกลงเป็นรายกรณี 
ตั้งแต่ต้นปีที่ผ่านมาบริษัทได้ทยอยปรับราคาสินค้าขึ้นกับลูกค้าแล้วอย่างน้อย 5% 
นอกจากนี้ บริษัทยังใช้ประโยชน์จากที่เงินบาทแข็งค่าในการสั่งนำเข้าเครื่องจักรและแม่พิมพ์เข้ามาทดแทนในส่วนบริษัทส่งออกไปต่างประเทศ แต่มูลค่าส่งออกยังมากกว่านำเข้าประมาณ 1 ล้านเหรียญสหรัฐต่อเดือน บริษัทได้ทำประกันความเสี่ยงไว้แล้ว โดยสัดส่วนส่งออกปัจจุบันอยู่ที่ 2530%
สำหรับผลประกอบการปีนี้ เชื่อว่าบริษัทยังมีกำไรสุทธิ (งบเดี่ยว) มากกว่าปีก่อนที่ 107 ล้านบาทได้ เนื่องจากไตรมาส 3 บริษัทมีการรับรู้เงินชดเชยจากประกันแล้ว 100 ล้านบาท และมีกำไรจากการดำเนินงานอยู่ 30 ล้านบาท และเชื่อว่าผลในไตรมาส 34 ผลงานจะออกมาดีตามความต้องการสินค้า โดยเฉพาะกลุ่มผลิตพลาสติกเพื่อบรรจุภัณฑ์ที่ออร์เดอร์มากจนผลิตสินค้าไม่ทัน
อย่างไรก็ตาม มั่นใจว่าบริษัทจะได้รับเงินชดเชยสินไหมประกันภัยจากเหตุเพลิงไหม้โรงงานที่เหลืออีก 300 ล้านบาทภายในปีนี้ ซึ่งจะทำให้บริษัทมีกำไรสุทธิโตเป็นเท่าตัวจากปีก่อนที่ทำได้ 57 ล้านบาท 
แผนงานในปีหน้า นายสนั่น กล่าวว่า บริษัทจะมียอดขายอยู่ที่ 6,700 ล้านบาท หรือเพิ่มขึ้น 1,000 บาท จากเป้าหมายปีนี้ที่คาดว่าสามารถทำได้ 5,700 ล้านบาทได้ ตอนนี้บริษัทมีคำสั่งซื้อล่วงหน้า (แบ็กล็อก) แล้วถึง 250 ล้านบาท และตั้งงบลงทุนเบื้องต้นไว้ที่ 600700 ล้านบาทเท่ากับปีนี้ โดยส่วนใหญ่ใช้สำหรับซื้อเครื่องจักรและแม่พิมพ์เพิ่มเสริมกำลังการผลิตในโรงงานที่ไทย เวียดนาม และกลุ่มเมลามีนที่อินเดียในปีหน้า 
ปัจจุบันบริษัทมีสภาพคล่องเพียงพอ มีกำไรก่อนหักภาษี ดอกเบี้ย และค่าเสื่อมราคา (อีบิตดา) อยู่ที่ 1,000 ล้านบาท มีวงเงินกู้ที่ขอจากธนาคารระยะสั้นกว่า 1,000 ล้านบาท และระยะยาวที่ 1,080 ล้านบาท ซึ่งหากมีการกู้เงินจากธนาคารทำให้อัตราหนี้สินต่อทุน (ดี/อี) ไม่น่าเกิน 0.7 เท่า (ไม่รวมผลสำรองเงินจากเหตุเพลิงไหม้) ซึ่งเมื่อเทียบกับปัจจุบันที่ 0.6 เท่า
ล่าสุดราคาหุ้น SITHAI ปิดที่ 10.40 บาท บวก 0.10 บาท